Ako dlho bežecké tenisky vydržia, to záleží najmä od intenzity tréningov, prípadne od toho, či si si zvolila tie správne topánky podľa tvojho typu došľapu. Čím je trénovanie intenzívnejšie, tým rýchlejšie sa bežecké topánky opotrebujú, v priemere však vydržia od 600 do 1200 km. Aby si predĺžila životnosť tvojich bežeckých topánok, odporúča sa dopriať im vždy najmenej 48 hodín „odpočinku”. Ak teda rada behávaš každý deň, budeš potrebovať najmenej dva páry bežeckých topánok.